Փառատոնային երկրորդ հոբելյարը Սոս Սարգսյանի անվան Համազգային թատրոնի գլխավոր ռեժիսոր, ՀՀ ժողովրդական արտիստ Հրաչյա Գասպարյանն էր: Բնիկ ալավերդցին, ով հայտնություն էր ներկաներից շատերի համար, իր ծննդյան 70-րդ տարեդարձը նշում էր մի թատրոնում, որի տարեգրության մեջ մնայուն հետագիծ էին թողել նրա շնորհաշատ ծնողները` դերասանուհի մայրը և դերասան-բեմադրիչ-տնօրեն հայրը: Համաքաղաքացիներին հպարտություն ներշնչեց նաև տաղանդավոր որդին, երբ, ի նշանավորումն իրենց Ուսուցչի հոբելյանի, Համազգայինի սիրված դերասանները հարաճուն խանդավառությամբ ներկայացրեցին Կլոդ Մանյեի «Բլեզի»` նրա կենսաթրթիռ, սիրահենք մեկնաբանությունը: Որոտընդոստ ծափերով ու ալ վարդերով ողողվեց Համազգայինի փառատոնային երրորդ բեմելը: